CELEX: 52007SC0972
Language: mt
Date: 2007-07-11 00:00:00
Title: Rakkomandazzjoni mill-Kummissjoni lill-Kunsill dwar proposti, f'isem il-Komunità Ewropea flimkien ma' l-Istati Membri, għal emendi għall-Anness A tal-Konvenzjoni ta' Stokkolma dwar il-Pollutanti Persistenti Organiċi (POPs)

Avviż Legali Importanti

|

52007SC0972

Rakkomandazzjoni mill-Kummissjoni lill-Kunsill dwar proposti, f'isem il-Komunità Ewropea flimkien ma' l-Istati Membri, għal emendi għall-Anness A tal-Konvenzjoni ta' Stokkolma dwar il-Pollutanti Persistenti Organiċi (POPs)  /* SEK/2007/0972 finali */  

	[pic] | KUMMISSJONI TAL-KOMUNITAJIET EWROPEJ |Brussel 11.7.2007SEG(2007)972 finaliRAKKOMANDAZZJONI MILL-KUMMISSJONI LILL-KUNSILLDwar proposti, f'isem il-Komunità Ewropea flimkien ma' l-Istati Membri, għal emendi għall-Anness A tal-Konvenzjoni ta' Stokkolma dwar il-Pollutanti Persistenti Organiċi (POPs)A. MEMORANDUM TA’ SPJEGAZZJONI1.  Il-Konvenzjoni ta' Stokkolma dwar il-Pollutanti Persistenti Organiċi (POPs) (minn hawn 'il quddiem, "il-Konvenzjoni") iddaħlet fis-seħħ fis-17 ta' Mejju 2004. L-għan tal-Konvenzjoni huwa li tipproteġi s-saħħa tal-bnedmin u l-ambjent mill-pollutanti persistenti organiċi. Il-Konvenzjoni tipprovdi qafas, imsejjes fuq il-prinċipju tal-prekawzjoni, għall-eliminazzjoni tal-produzzjoni, użu, importazzjoni u esportazzjoni ta' l-ewwel tnax-il POP prijoritarji, il-ġestjoni u rimi tagħhom u l-eliminazzjoni jew tnaqqis fir-rilaxx inċidentali ta' ċerti POPs.2.  Il-Komunità Ewropea u l-biċċa l-kbira ta' l-Istati Membri tagħha huma firmatarji għal din il-Konvenzjoni[1].3.  B'konformità ma' l-Artikolu 8 tal-Konvenzjoni, kwalunkwe parti tista' tressaq proposti lis-Segretarjat sabiex tiżdied xi kimika fl-Annessi tal-Konvenzjoni. Minbarra r-reviżjoni teknika, din il-proċedura tista' twassal għal deċiżjoni mill-Konferenza tal-Partijiet dwar jekk il-kimika titniżżilx mal-lista, u li tispeċifika l-miżuri ta' kontroll relatati, fl-Annessi tal-Konvenzjoni, abbażi tal-proċedura stipulata fl-Artikolu 22(4) fir-rigward ta' l-emendar ta' annessi. Abbażi tal-ħtieġa ta' kooperazzjoni mill-qrib fir-rappreżentazzjoni internazzjonali fi ħdan il-Komunità, il-proposti għandhom jitressqu mill-Komunità flimkien ma' l-Istati Membri.4.  Bil-għan li jinbdew il-proċeduri li jwasslu għal negozjati dwar emendi possibbli għall-Annessi tal-Konvenzjoni, il-Kummissjoni, fir-rigward ta' materji li jaqgħu taħt il-kompetenza tal-Komunità, fl-2005 u fl-2006 ressqet il-proposta tagħha lis-Segretarju Eżekuttiv tal-Konvenzjoni, f'isem il-Komunità u flimkien ma' l-Istati Membri li huma firmatarji għal din il-Konvenzjoni, sabiex jiġu emendati l-Annessi rilevanti tal-Konvenzjoni billi jiżdiedu b'dawn is-sustanzi: hexabromobifenyl, chlordecone, octabromodiphenyl ether, pentachlorobenzene u short-chained chlorinated paraffins .5.  Skond it-tagħrif xjentifiku u rapporti ta' verifika disponibbli u b'kunsiderazzjoni xierqa għall-Anness D tal-Konvenzjoni, l- Endosulfan u t- Trifluralin juru l-karatteristiċi ta' POPs. Dawn iż-żewġ sustanzi ġew eżaminati skond id-Direttiva tal-Kunsill 91/414/KEE li tikkonċerna t-tqegħid fis-suq ta' prodotti għall-protezzjoni tal-pjanti[2]. Minħabba f'hekk, il-prodotti għall-protezzjoni tal-pjanti li jkun fihom l- endosulfan għandhom jitneħħew kompletament u għal dejjem sa Diċembru 2007[3] u l-prodotti għall-protezzjoni tal-pjanti li jkun fihom it- trifluralin għandhom jitneħħew kompletament u għal dejjem sa Diċembru 2008[4]. Minħabba l-potenzjal li dawn il-kimiċi jkunu soġġetti għal trasport ambjentali għal distanzi twal, il-miżuri li jittieħdu fuq livelli nazzjonali jew Komunitarji mhumiex biżżejjed biex jiggarantixxu livell għoli ta' protezzjoni għall-ambjent u għas-saħħa tal-bnedmin u għalhekk tinħass il-ħtieġa ta' azzjoni internazzjonali akbar. Għalhekk, ikun xieraq li l-Komunità u l-Istati Membri li huma firmatarji għall-Konvenzjoni, jipproponu li l-Annessi rilevanti tal-Konvenzjoni jiġu emendati biż-żieda ta' dawn iż-żewġ sustanzi.B. RAKKOMANDAZZJONIFid-dawl ta' dan kollu, il-Kummissjoni tirrakkomanda li:– Il-Kunsill jawtorizza lill-Kummissjoni, bil-għan li jinbdew il-proċeduri li jwasslu għal negozjati dwar emendi possibbli għall-Annessi tal-Konvenzjoni ta' Stokkolma dwar il-Pollutanti Persistenti Organiċi, biex fir-rigward ta' materji li jaqgħu taħt il-Kompetenza tal-Komunità, tressaq, lis-Segretarju Eżekuttiv tal-Konvenzjoni ta' Stokkolma, fi żmien xieraq li tkun tista' tiġi kkunsidrata fil-Laqgħa li jmiss tal-Kumitat ta' Reviżjoni tal-POP f'Novembru 2007, il-proposta tagħha f'isem il-Komunità u flimkien ma' l-Istati Membri li huma firmatarji għal din il-Konvenzjoni, sabiex jiġu emendati l-Annessi rilevanti tal-Konvenzjoni billi jiżdiedu b'dawn iż-żewġ sustanzi:- Endosulfan- Trifluralin- Il-Kummissjoni u l-Istati Membri għandhom jiżguraw li jissottomettu t-tagħrif rilevanti għall-proposti, lis-Segretarjat.[1] Fil-Grupp ta' Ħidma dwar Kwistjonijiet Ambjentali Internazzjonali tad-9 ta' Jannar 2007, il-Kummissjoni fakkret li l-Istati Membri kollha għandhom jirratifikaw il-Konvenzjoni ta' Stokkolma malajr kemm jista' jkun, kif meħtieġ mill-prinċipju ta' unità fir-rappreżentanza internazzjonali fi ħdan il-Komunità.[2] ĠU L 230, 19.8.1991, p. 1. Id-Direttiva kif l-aħħar emendata mid-Direttiva tal-Kummissjoni 2005/58/EC (ĠU L 246, 2.9.2005, p. 27).[3] ĠU L 317, 3.12.2005, p. 25.[4] Id-Deċiżjoni tal-Kummissjoni li tikkonċerna n-non-inklużjoni ta' trifluralin fl-Anness 1 tad-Direttiva tal-Kunsill 91/414/KEE għandha tiġi adottata dalwaqt.